માત્ર ચોમાસાના ચાર માસમાં રસ્તાનું નામ નિશાન પણ રહેતુ નથી. લગભગ ૮૦ ટકા રકમ લાગતાવળગતા લોકોના ખિચામાં લહેર કરવા પહોંચી જાય છે. ૨૦ ટકા ખર્ચાયેલી રકમ ગુણવત્તાવાળા માર્ગો આપી શકતી નથી. આતો માત્ર ઉદાહરણ છે. સરકારી દરેક કામમાં આવી જ પોલ ચાલે છે. ભગવાન કૃષ્ણ ગીતાના માધ્યમથી દરેકને કર્મ બજાવવા અંગુલી નિર્દેશ કરે છે. છતાં આપણે ગેરરીતિથી ધન કમાવા વલખા મારતા રહીએ છીએ. ધનના વળગણથી દુષિત થયેલા આપણે સૌ સત્યને વિસરી ગયા છીએ. છતાં નરસી મહેતા મહાત્મા ગાંધીજીના ઉદાહરણ આપી. મહાપુરુષોના મહોત્સવ ઉજવવાનો ડોળ કરી. સત્યના ચિંથરા ઉડાડી રહ્યા છીએ. ત્યારે ચોપાટના છન્નુ ઘર જીતવા નીકળેલા રમતવીરને કહીશ. “લાલ રંગ દરબાર છે, લિલો એનો સરદાર. પિળો પેટિયું રળવા ખૂબ કરે તમાલ;